Шоушенкийн шоронгоос оргосон нь

Шоушенкийн шоронгоос оргосон нь (The Shawshank Redemption, орчуулбал Шоушенкийн аврал) нь Фрэнк Дарабонтын найруулсан 1994 оны драмын кино. Уг киног Стивен Кингийн Рита Хэиворт ба Шоушенкийн аврал (Rita Hayworth and Shawshank Redemption) нэртэй өгүүллэг дээр тулгуурласан ба кино зохиолыг Фрэнк Дарабонт бичжээ.

Гол дүрд Тим Роббинс, Морган Фримен нар тоглох бөгөөд эхнэрийнхээ амийг хөнөөсөн хэргээр Шошенкийн шоронд хорь орчим жилийг өнгөрөөдөг Энди Дуфрен нэртэй банкны ажилтангийн тухай өгүүлнэ. Шоронд байх хугацаандаа тэрээр Эллис "Рэд" Рэддинг нэртэй хоригдолтой нөхөрлөн, шоронгийн даргын мөнгө угаах үйлд оролцох болсноороо харуулуудын хамгаалалтанд орох болдог. 

Анх дэлгэцнээ гарсан үедээ тус кино нь төсөвөө дөнгөж нөхөх төдий л ашиг олсон ч кино шүүмжлэгчдээс сайн үнэлгээ авч, олон тооны шагналд дэвшиж байжээ. Өнөө үед түүнийг хамгийн шилдэг кинонуудын жагсаалтуудад байнга оруулах болсон ба Олон Улсын Киноны Мэдээллийн сангийн (IMDB) топ 250 киноны жагсаалтыг тэргүүлж, Америкийн кино институтын топ 100 киноны жагсаалтад багтах болсон байна.

 Эшлэл 

 Гадаад холбоос 





Ангилал:1994 оны кино
Ангилал:АНУ-ын кино
Ангилал:Бие даан бүтээгдсэн кино
Ангилал:Шоронгийн кино
Ангилал:Уран сайхны кино
Ангилал:Стивен Кинг